Los Güevos Pintos

Los Güevos Pintos ye una fiesta que se fai na llocalidá asturiana de La Pola Siero, nel conceyu de Siero.León Carlos Alvarez Santaló,María Jesús Buxó Rey,Salvador Rodríguez Becerra, (2005), La religiosidad popular: Hermandades, romerías y santuarios, Anthropos, páx. 155

 Carauterístiques 
La fiesta faise'l martes de Pascua. Lo más representativo d'ella ye la esposición, venta y regalu de güevos pintaos artesanalmente, con dibuxos de figures y escenes típiques acompañaos de frases o símbolos en colores vivos y variaos. A esti componente añádese la gastronomía y el folclor: sidra, espiches, cantares, dances, festival del folclor, verbenes y otres actividaes a lo llargo de varios díes. Nel día grande ye tradicional vistir el traxe del país. Foi declarada d'Interés Turísticu Nacional en 1968.

 Historia 
Pintar güevos ye una tradición presente en munchos países, poro, los investigadores faen comparances ente la versión de La Pola y la d'otros llugares rastrexando l'orixe de la fiesta. Lo cierto ye que nun hai documentos, pero la teoría más afitada fala de la llegada de trabayadores del centru y oriente d'Europa pa trabayar na minería del carbón, yá que Siero foi de los primeros conceyos onde s'atopó'l mineral.El libro de Siero Ayuntamiento de Siero

Téunica
Antigüamente los güevos teñíense con sarriu la cocina, los llamaos güevos prietos, y pintábense con anilines. Güei úsense óleos o acuareles.

 Notas 

Güevos Pintos
Güevos Pintos